## KERESKEDELMI ÜGYNÖKI SZERZŐDÉS[[1]](#footnote-1)

(minta)

***[\_\_\_\_\_\_\_\_\_\_\_\_\_\_\_\_\_\_\_\_\_\_\_ (Cg.: \_\_\_\_\_\_\_; székhely: \_\_\_\_\_\_\_\_\_\_; adószám: \_\_\_\_\_\_\_\_\_\_\_\_; képviseli: \_\_\_\_\_\_\_\_\_\_\_\_\_)]*** mint megbízó (továbbiakban: „**Megbízó**”), valamint másrészről:

***[\_\_\_\_\_\_\_\_\_\_\_\_\_\_\_\_\_\_\_\_\_\_ (lakcím: \_\_\_\_\_\_\_\_\_\_\_; adóazonosító jel: \_\_\_\_\_\_\_\_\_\_\_; anyja neve: \_\_\_\_\_\_\_\_\_\_\_; születési hely és idő: \_\_\_\_\_\_\_\_\_\_\_\_)]***, mint megbízott (továbbiakban: „**Ügynök**”) (Megbízó és Ügynök a továbbiakban egyenként, mint: „Fél” és együttesen, mint „Felek” is említésre kerülhetnek) között a mai napon az alábbi feltételekkel jött létre:

1. **A SZERZŐDÉS TÁRGYA**
2. A Megbízó jelen szerződés keretében állandó jelleggel megbízza az Ügynököt a tevékenységi körében forgalmazott áruk és/vagy szolgáltatások vonatkozásában a közvetítői tevékenység ellátásával, ezen áruk, szolgáltatások adásvételének és az árukra, szolgáltatásokra vonatkozó más szerződések közvetítésével.
3. Az előbbi pont alapján e szerződés és az Ügynök közvetítői tevékenysége az alábbi árukra és / vagy szolgáltatásokra[[2]](#footnote-2) terjed ki: …………………………………………
4. Az Ügynök a Megbízó nevében szerződéskötésre, a teljesítés elfogadására (vételár átvételére) jogosult. Az Ügynök tudomásul veszi, hogy a harmadik félnek az ügynökhöz intézett, a szerződés megkötésére irányuló, illetve a szerződéssel kapcsolatos nyilatkozatai az Ügynökkel való közléssel a Megbízóval szemben is hatályossá válnak.
5. **AZ ÜGYNÖK TEVÉKENYSÉGI TERÜLETE**
6. Az Ügynök a kereskedelmi ügynöki tevékenységét az alábbi földrajzi területen köteles ellátni:

*…………………………….[[3]](#footnote-3)*

1. A Megbízó az előbbi pontban meghatározott tevékenységi területen az Ügynököt kizárólagos közvetítői joggal ruházza fel. Az Ügynök a jelen szerződés tárgyát képező tevékenységet önállóan, saját kockázatára végzi.[[4]](#footnote-4)
2. **A SZERZŐDÉS IDŐTARTAMA**
3. A felek jelen szerződést a megkötésétől kezdődő ***[határozatlan/ határozott]*** *[[5]](#footnote-5)*időtartamra kötik.Ha a szerződés teljesítését a felek a határozott idő lejárta után tovább folytatják, a szerződés határozatlan időtartamúvá alakul át. A teljesítés mindkét fél részéről történő folytatásának minősül, ha az egyik fél teljesít, a másik fél pedig ezt elfogadja.
4. **AZ ÜGYNÖK KÖTELEZETTSÉGEI**

# Az Ügynök köteles minden ésszerű, elvárható erőfeszítést megtenni a jelen szerződésben meghatározott szerződések közvetítése érdekében.

1. Az Ügynök köteles a megbízót tájékoztatni, ha harmadik személy javára közvetítői tevékenységet végez.

# Az Ügynök a teljesítés érdekében az adott helyzetben általában elvárható gondossággal, a Megbízó érdekeire figyelemmel és utasításai szerint köteles eljárni.

# Az Ügynök köteles tájékoztatni a harmadik felet képviseleti jogköre terjedelméről.

# Az Ügynök jogosult harmadik féllel a szerződés megkötésére.

# Az Ügynök a tevékenységéről szükség szerint, a közvetített szerződésekről, valamint a harmadik félnek a szerződés megkötésére irányuló, illetve a szerződéssel kapcsolatos nyilatkozatairól pedig haladéktalanul köteles a Megbízót tájékoztatni. Köteles továbbá tájékoztatni a Megbízót a piaci helyzet alakulásáról és minden olyan körülményről, amely a Megbízónak a kereskedelmi ügynöki szerződéssel kapcsolatos, az Ügynök által ismert érdekei szempontjából jelentős lehet.

1. Az Ügynök köteles haladéktalanul tájékoztatni a Megbízót arról, ha a jelen ügyletet érintő utasítása szakszerűtlen. Amennyiben ezt elmulasztja, az ebből eredő hátrányokért és károkért kártérítési felelősséggel tartozik.

# Jelen szerződés időtartama alatt az Ügynök csak a Megbízó írásbeli hozzájárulásával köthet más megbízóval hasonló tárgyú kereskedelmi ügynöki szerződést. E kötelezettség teljesítésének elmulasztása súlyos szerződésszegésnek minősül, és miatta a szerződésszegés jogkövetkezményei alkalmazásának van helye.

# Az Ügynök jelen szerződésből eredő kötelezettségei teljesítéséhez közreműködőt a Megbízó előzetes hozzájárulásával vehet igénybe. Az igénybe vett közreműködő magatartásáért az Ügynök felel.

1. **AZ ÜZLETI TITOK**

# A jelen Szerződés aláírásával az Ügynök feltétlen titoktartási kötelezettséget vállal a jelen szerződésből származó ügylettel kapcsolatban a tudomására jutott minden üzleti titok tekintetében. Ezeket harmadik személyek tudomására csak a Megbízó írásos hozzájárulásával hozhatja. A jelen szerződéssel összefüggésben a Megbízó által az Ügynöknek átadott összes dokumentum, valamint az Ügynök által készített valamennyi feljegyzés, emlékeztető, vázlat, tervezet, illetve bármilyen egyéb írásos vagy egyéb módon rögzített dokumentum a Megbízó kizárólagos tulajdonát képezi. A dokumentumokat az Ügynök a Megbízó felhívására vagy a szerződés megszűnésével, az esetleges másolatokkal együtt köteles a Megbízó részére haladéktalanul visszaszolgáltatni.

# Jelen szerződés keretében üzleti titoknak minősül a Megbízó tevékenységével, szervezeti felépítésével, működési struktúrájával, személyzeti kérdéseivel, alkalmazott munkamódszereivel és eljárásaival, bevételi- költség- és egyéb mérleg adataival, vevői és szállítói adatainak nyilvántartásával kapcsolatban az Ügynök tevékenysége során tudomására jutott minden tény, információ, megoldás, adat.

1. Az üzleti titok megsértése súlyos szerződésszegésnek minősül.

# Az üzleti titok megsértése esetén az Ügynök az 1 éves jutalékának megfelelő összegű kötbér megfizetésére köteles a Megbízó javára. Ezen felül Megbízó jogosult érvényesíteni a kötbér összegét meghaladó kárát is.

1. **A MEGBÍZÓ KÖTELEZETTSÉGEI**

# A Megbízó a kereskedelmi ügynöki tevékenységért díjat (jutalék) köteles fizetni.

# A Megbízó az adott helyzetben általában elvárható módon köteles az Ügynök kötelezettségei teljesítését elősegíteni, így különösen a szükséges iratokat, illetve dolgokat a rendelkezésére bocsátani, továbbá köteles a jelen szerződés teljesítéséhez szükséges tájékoztatást részére megadni.

# A Megbízó köteles az Ügynököt kellő időben értesíteni arról, ha csak lényegesen kisebb mennyiségben szándékozik vagy képes szerződéseket kötni annál, mint amit az Ügynök ésszerűen feltételezhet, továbbá az általa közvetített szerződés megkötéséről, illetve a szerződéskötés meghiúsulásáról, valamint közvetített szerződés teljesítésének elmaradásáról.

1. **A DÍJAZÁS**

# A felek az Ügynök díjazását jutalék formájában állapítják meg.

1. A jelen szerződés hatálya alá eső időszakban kötött szerződés után az Ügynök jutalékra jogosult, ha a szerződést az Ügynök közvetítői tevékenysége eredményeként kötötték meg.

# A jutalék alapja: ………………………………………………………………………………..

1. A jutalék mértéke a jutalékalap: …………………………..…%-a.

# Az Ügynök a díjon felül - ellenkező megállapodás hiányában - készkiadásainak, illetve általános üzleti kiadásainak megtérítését nem követelheti.

1. Az Ügynök a harmadik szerződő féltől a Megbízó hozzájárulása nélkül díjazást nem fogadhat el, illetve nem köthet ki.
2. Az Ügynök köteles minden megkötött szerződésről legkésőbb 2 (két) munkanapon belül tájékoztatni a Megbízót.
3. A jutalék havonta utólag esedékes.

# Nem illeti meg jutalék az Ügynököt, ha a harmadik féllel kötött szerződés teljesítésére olyan okból nem kerül sor, amiért a Megbízó nem felelős. Ha az Ügynök jutalékra nem jogosult, illetve jogát elveszíti, köteles a már felvett jutalékot a Megbízónak haladéktalanul visszafizetni. A jóhiszeműen felvett jutalék után visszafizetés esetében kamat nem jár.

# Az esedékessé vált jutalékról a Megbízó köteles az Ügynöknek minden tárgyhónapot követő hónap 10. napjáig elszámolást átadni. Az elszámolásnak tartalmaznia kell a jutalék számítása szempontjából minden lényeges adatot. Az Ügynök köteles a jutalékról az elszámolási időszak utolsó napja szerinti teljesítési időponttal számlát kibocsátani, amelynek fizetési határideje a számla átvételét követő 5. nap.

1. Az Ügynök jogosult arra, hogy a jutalékigénye érvényesítéséhez szükséges tájékoztatást, így különösen a Megbízó könyvelésének a jutalékköteles ügyletekre vonatkozó kivonatát megkapja.
2. A jelen szerződés megszűnése után kötött szerződés alapján az Ügynök jutalékra jogosult, ha

# a harmadik személy – e szerződés szerint jutalékkötelesnek minősülő – szerződés megkötésére irányuló ajánlata e szerződés megszűnése előtt a Megbízóhoz vagy az Ügynökhöz megérkezett, vagy

# a szerződéskötés túlnyomórészt e szerződés tartama alatt kifejtett tevékenységére vezethető vissza, és a kereskedelmi ügynöki szerződés megszűnésétől számított 6 (hat) hónapon belül kerül sor a szerződéskötésre.

1. **SZERZŐDÉSSZEGÉS**
2. Bármelyik fél jelen szerződést azonnali hatállyal felmondhatja, ha a másik fél a szerződésben vállalt vagy a törvény alapján fennálló kötelezettségét súlyosan megszegi. Amennyiben a szerződés az Ügynök azonnali hatályú felmondás okán szűnik meg, úgy jogosult **[\_\_\_\_\_\_]** összegű kötbérre, amelyet Megbízó a szerződés megszűnését követő 5. napig köteles megfizetni. A szerződésszegés jogkövetkezményeire egyebekben a Polgári Törvénykönyv szabályai irányadók.
3. **A SZERZŐDÉS FELMONDÁSA[[6]](#footnote-6)**

# A határozatlan időre kötött szerződést bármelyik fél indokolás nélkül, írásban felmondhatja.

# A felmondási idő a szerződés első évében egy hónap, a szerződés második évében két hónap, a harmadik és azt követő években három hónap.

# A felmondás a naptári hónap utolsó napjára szól.

1. **VERSENYKIZÁRÓ MEGÁLLAPODÁS**
2. Az Ügynök kötelezettséget vállal arra, hogy jelen szerződés megszűnését követő 2 évig a szerződésben meghatározott tevékenységi területen konkurens cégnél nem helyezkedik el, kereskedelmi ügynöki szerződést nem köt, illetve a Megbízóval megegyező gazdasági tevékenységet folytató vállalkozásban nem vesz részt.
3. A Megbízó az előbbi kötelezettségvállalás ellenében a szerződés megszűnésekor a megelőző évben fizetett jutalék **[\_\_%]**-ának megfelelő díjazást fizet az Ügynök részére.

# ZÁRÓ RENDELKEZÉSEK

# Jelen szerződés tartalma üzleti titoknak minősül; arról bármilyen másolat vagy kivonat készítése, adat, információ közlése kizárólag a Megbízó előzetes engedélyével, ennek hiányában csak arra jogosult hatóság kérésére történhet.

1. Jelen szerződés egy-egy részének esetleges érvénytelensége nem teszi a teljes szerződést érvénytelenné. Részleges érvénytelenség esetén a felek együttműködési kötelezettségük alapján a szerződés teljesítésére figyelemmel kötelesek eljárni.
2. Jelen szerződés módosítása kizárólag írásban érvényes.
3. Az e szerzősében nem szabályozott kérdésekben a Polgári Törvénykönyv rendelkezései irányadók.

Kelt, …………………… …….. év …………………… hó ………….. nap

Készült:…pld./…lapon

|  |  |
| --- | --- |
| …………………………….  Megbízó | ………………………………  Ügynök |

1. A közvetítői szerződés szabályait a Ptk. tartalmazza. Ezek a szabályok diszpozitívek, így a jelen szerződésmintában szabályozott rendelkezésektől lehetséges az eltérés. [↑](#footnote-ref-1)
2. A megfelelő kiválasztandó. [↑](#footnote-ref-2)
3. Annak a földrajzi területnek (város, régió, ország, stb.) a megnevezése, melyen az ügynök tevékenységét végzi. [↑](#footnote-ref-3)
4. Ha a kereskedelmi ügynök kizárólagos közvetítői joggal rendelkezik, azon szerződés után is jogosult jutalékra, amelyet a megbízó a szerződés hatálya alá eső időszakban a közreműködése nélkül, közvetlenül kötött a kizárólagossági jogával érintett földrajzi területhez vagy személyi körhöz tartozó féllel. [↑](#footnote-ref-4)
5. Megfelelő kiválasztandó. [↑](#footnote-ref-5)
6. Határozatlan időtartamra történő szerződéskötés esetén. Határozott időtartam mellett kizárható a felmondási jog. [↑](#footnote-ref-6)